SYERIF
Komuniti di Red Lodge, Montana sangat rapat.
Semua orang saling mengenali.
MEMASUKI RED LODGE
Semua orang bercakap tentang homisid ini.
Semua ada teori tersendiri
bagi sebab ia berlaku dan perkara yang berlaku.
DI AS, LEBIH DARIPADA 14,000 ORANG DIBUNUH SETIAP TAHUN
LEBIH 50 PERATUS DARIPADA PEMBUNUHAN INI DILAKUKAN OLEH SEORANG KAWAN ATAU JIRAN
Saya masih ingat kali pertama saya ke mahkamah.
Mereka pandang saya dengan cara berbeza, seolah-olah saya…
Seolah-olah saya jahat.
INI KISAH BANDUAN #2064919
Saya terus cuba beritahu mereka saya tak berniat untuk buat apa-apa.
Saya bukan pembunuh kejam.
Tiada sebarang niat dalam segala bentuk atau cara,
untuk mencederakan kawan baik saya langsung.
SEBUAH SIRI NETFLIX
TEMBAK RAKAN SENDIRI
PUSAT PEMULIHAN CROSSROADS
- Boleh kita mula? - Kita boleh mula.
Okey.
Nama saya Thomas Schifferns.
Umur saya 37 tahun.
Saya kini dipenjarakan di Shelby, Montana
atas kematian kawan baik saya.
PADA 19 FEBRUARI 2018, THOMAS "TJ" SCHIFFERNS
MENEMBAK MATI JIMMY MCGREGOR
Saya dilahirkan pada 1984 di Kern County, California.
Semasa saya empat tahun, ibu bapa saya bercerai.
Ayah saya kahwin semula dengan ibu tiri saya.
Hidup menjadi sukar bagi saya.
Ibu tiri saya langsung tak suka saya.
Saya selalu dikurung di dalam bilik.
Saya dilarang keluar, saya dilarang bermain.
Saya dilarang buat apa-apa
kecuali pergi sekolah dan balik.
Perkara itu berterusan sepanjang zaman kanak-kanak saya.
PADA USIA 15 TAHUN, TJ DAN KELUARGA DIA BERPINDAH KE RED LODGE, MONTANA
Ketika itulah keadaan jadi teruk.
Saya tertangkap merokok di bilik adik saya pada satu hari.
Ibu tiri saya sangat marah,
jadi pada malam itu, mereka halau saya dari pintu belakang
dan larang saya balik.
ANTARA USIA 16 DAN 19 TAHUN, TJ TERJEBAK DALAM JENAYAH KECIL
PADA 2004, DIA DISABITKAN ATAS PECAH RUMAH DAN KECURIAN
DAN DIA KELUAR MASUK PENJARA DALAM SEPULUH TAHUN SETERUSNYA
TJ DIBEBASKAN PADA 2014, TAPI BERGELUT UNTUK MENDAPAT KERJA DI RED LODGE
KAFE RED LODGE
Red Lodge ialah bandar peranginan ski.
KEADAAN JEJAK
Ada ramai orang kaya.
Sebaik saja anda dikenali polis,
mereka akan perhatikan anda sepanjang masa.
JABATAN POLIS RED LODGE
Disebabkan saya penjenayah yang bersalah dan disebabkan siapa saya,
tiada siapa upah saya bekerja.
SEKITAR WAKTU INI, TJ MULA BERCINTA DENGAN SEORANG WANITA BERNAMA SHILO
Dia hebat.
Dia faham perkara yang saya lalui dan dia tak menilai saya.
Jadi, buat pertama kali, saya gembira
kerana tidak dinilai atas masa silam saya.
DALAM MASA SETAHUN, MEREKA SUDAH HIDUP BERSAMA
DAN TJ MENDAPAT KERJA SEMENTARA DI SEBUAH KEDAI BEKALAN PERKAKASAN
Saya baiki gergaji rantai. Saya potong kayu untuk mereka.
Saya kerap mengimpal untuk mereka.
Di situlah saya jumpa Jim.
Dia seperti lelaki kecil yang lemah dengan janggut putih.
Dia selalu hisap paipnya. Dia selalu ada paip,
duduk di sebelah dapur api.
Saya cuma duduk di sana dan dengar cerita dia.
Tentang hari-hari menternaknya.
SEBAIK MENJADI KAWAN, TJ MENDAPATI JIMMY TINGGAL SENDIRIAN DI SEBUAH PONDOK
Suhu mencapai bawah sifar di Red Lodge.
Pondok Jim tiada pemanas dan tiada air.
Dia tiada tempat untuk pergi ketika cuaca sejuk.
Jadi, saya dan Shilo putuskan untuk jemput dia ke rumah kami.
PADA JANUARI 2018, JIMMY BERPINDAH KE RUMAH TJ
Saya dan Jim menjadi sangat rapat.
Di mana saya ada, Jim ada. Di mana Jim ada, saya ada.
Kami selalu pergi menembak.
Kami selalu memancing. Kami buat semuanya.
Dia suka aktiviti luar.
Semuanya baik sehingga hari yang teruk itu.
PADA 19 JANUARI 2018, TJ DAN JIMMY MERANCANG UNTUK PERGI MEMANCING
Hari itu hari yang biasa.
SNEK BERKHASIAT DAN MINUMAN
Kami singgah di kedai dan beli bir.
Kami pandu keluar dari bandar.
Kami terus pandu keluar dari bandar
dan saya percaya tempat itu dipanggil Kawasan Beruang.
Kami berhenti.
Saya keluar.
Saya kata, "Anak sungai kecil ini beku. Saya tak mahu memancing di sini."
Jadi, Jim keluar dan dia sedang pegang pistol 0.357.
Kami cuma buat apa yang kami suka buat. Kami mula menembak. Tembak pokok.
Dia cuba memusing-musingkan pistol dengan jari.
Saya beritahu dia rupanya macam Billy the Kid.
"Rupa awak macam Billy the Kid dengan benda itu."
Dia tak pusingkannya. Dia cuma cuba pusingkannya.
Dia cuba buat gerakan untuk lakukannya. Lucu.
Pada masa itu, kami sudah minum seharian,
jadi kami cuma berseronok.
Saya beritahu dia, "Saya nak tengok pistol itu. Saya nak cuba,"
dan lihat jika saya boleh buat apa yang dia buat.
Jadi, dia berikan saya pistol itu
dan saya masih ingat ada dua lagi peluru di dalam.
Saya nak cuba pusingkannya dan berlagak seperti koboi,
seperti Billy the Kid, lihat jika saya boleh lakukannya.
Saya ingat lagi saya pusingkannya ke depan dan tembakan terlepas.
Saya ingat lagi Jim jatuh ke tanah.
Pada masa itu, saya cuma…
Saya rasa ketika itu saya tak faham perkara yang baru berlaku
sebab saya tak sangka tembakan akan terlepas begitu saja.
Saya ingat lagi saya berjalan ke arah Jim dan saya pegang kakinya untuk…
Saya kata, "Jim, bangun, jangan bergurau," dan…
Saya rasakan kakinya yang terkulai dan saya tahu ada yang tak kena.
Dan…
Ketika itulah saya nampak darah dalam salji.
Saya rasa roh saya seolah-olah meninggalkan badan saya ketika itu.
Sebab saya tahu Jim sudah tiada lagi.
DALAM 72 JAM SELEPAS TEMBAKAN ITU,
TJ DITANGKAP DAN DITUDUH ATAS PEMBUNUHAN JIMMY
Saya tak boleh beritahu anda berapa kali saya beritahu mereka hal itu kemalangan.
Mereka cuba kata saya paksa Jim melutut
dan saya acukan pistol pada belakang kepalanya.
Kemudian, saya tembaknya.
Saya takkan tipu tentang perkara yang berlaku. Saya bukan…
Saya bukan pembunuh kejam.
Saya tak berniat untuk buat apa-apa.
Saya cuba beritahu mereka saya tak berniat sakiti Jim.
Perkara itu kemalangan.
Saya selalu fikirkan Jim.
Dia satu-satunya kawan saya.
BERHADAPAN DENGAN KEMUNGKINAN HUKUMAN MATI,
TJ BERSETUJU UNTUK MEMBUAT RUNDINGAN PENGAKUAN BERSALAH DENGAN PENDAKWA
DIA AKAN MENGAKU BERSALAH
SEBAGAI PERTUKARAN BAGI HUKUMAN PENJARA SEUMUR HIDUP
DENGAN HUKUMAN MINIMUM 30 TAHUN
SELAMAT DATANG
Semasa Jimmy ditemui mati, saya sangat sedih.
Hati saya hancur.
Mendapat tahu nyawa orang yang sebaik dia
dirampas dengan cara yang sangat ganas
buat hati saya hancur luluh.
Saya John Price
dan salah seorang kawan baik saya ialah Jimmy McGregor.
Setiap kali saya kerjakan tengkorak sebegini, saya teringat Jimmy.
Saya tahu dia akan pandang ke bawah dan lihat cara saya pelihara
kenangan memburu seseorang untuk seumur hidup.
Memandangkan kes ini berlaku di pekan kecil,
banyak khabar angin tersebar.
Orang masih membuat spekulasi.
Orang masih cuba cari motif.
Perkara seperti ini tidak pernah berlaku di Red Lodge.
Jimmy seorang yang baik dan lembut.
Selalu tersenyum, selalu menyapa anda dengan bersalaman.
KAWAN JIMMY
Dia nak tahu khabar keluarga anda dan khabar anda.
Jimmy tiada banyak wang.
Dia agak miskin.
Saya dan Jimmy berbual suatu hari
dan dia dapat bantuan seorang wanita tempatan
yang bantu dia memfailkan Keselamatan Sosialnya.
Dia sedar yang dia akan dapat sejumlah wang pada awalnya,
kemudian bayaran bulanannya.
Kami sangat gembira kerana dia akhirnya sampai ke tahap itu,
di mana dia akan ada pendapatan tetap untuk tampung diri sepanjang tahun.
Red Lodge pekan yang sangat kecil.
Jadi, lambat-laun khabar angin tersebar
bahawa Jimmy akhirnya akan terima duit Keselamatan Sosial.
SEKITAR WAKTU JIMMY MENERIMA DUIT INI,
TJ BERKAWAN DENGANNYA
TJ sangat berterus terang dengan Jimmy
dari segi kasih sayangnya.
Seolah-olah dia ada motif untuk membina hubungan itu.
Saya dapat tahu Jimmy mula tinggal dengan TJ dan isterinya Shilo
dan saya amat risau. Kami semua risau.
Saya dan Jim menjadi sangat rapat.
Di mana saya ada, Jim ada. Di mana Jim ada, saya ada.
Saya selalu fikirkan Jim
sebab dia satu-satunya kawan saya.
Tak banyak yang saya takkan buat untuk lelaki itu.
Semuanya tipu.
Dia berlagak seolah-olah dia dan Jimmy kawan baik
dan hal itu tak benar langsung.
Hubungan TJ dan Jimmy ialah hubungan demi kesenangan.
TJ memainkan peranan itu dengan baik dengan mengambil kesempatan terhadap Jim.
TIGA MINGGU SEBELUM TEMBAKAN ITU,
JIMMY TELAH BERBELANJA 3,000 DOLAR UNTUK SEBUAH TRAK
Saya dapat tahu Jimmy beli trak.
Hal ini membimbangkan sebab Jimmy tak memandu.
Trak itu tiada guna untuk dia.
Saya rasa dia diperguna.
TJ perlukan kenderaan dan memperguna dia.
Saya rasa TJ bunuhnya demi duit sahaja.
Dia tahu Jimmy ada duit
dan membunuh dia
cara yang terpantas untuk terus dapatkan semua duit itu.
RESTORAN QUICK STOP DRIVE IN DITUTUP UNTUK MUSIM INI
BERIKUTAN TEMBAKAN ITU,
TJ TIDAK MELAPORKAN KEMATIAN JIMMY KEPADA POLIS
DUA HARI KEMUDIAN,
TRAK JIMMY DITEMUKAN TERBIAR DI SEBUAH TAPAK PERKHEMAHAN TERPENCIL
PEJABAT SYERIF
Saya Josh McQuillan.
Saya syerif Carbon County di Red Lodge, Montana.
Kita sedang keluar Red Lodge dan menuju ke selatan.
Inilah kawasan di mana kami terima panggilan daripada penghantar
bahawa trak Jimmy ditemukan.
Peliknya kami temukan trak Jimmy di sini.
Kawasan ini sering didatangi pekhemah ketika musim panas,
tapi bukan ketika musim sejuk.
Ketika itu, salji di sini sedalam lebih satu kaki hingga 18 inci.
Pendek kata, orang tak ke sini apabila salji turun sedalam itu.
Semasa kami menuju ke sini, kami boleh nampak trak itu.
Kemudian kami menemukan darah di atas tanah.
Ada kesan heretan yang bawa kami ke benteng ini
yang jatuh ke Rock Creek.
IMEJ-IMEJ POLIS
Kami dapat lihat mayat Jimmy yang terbaring ditutupi salji
dan dia telah diheret kira-kira separuh jalan ke benteng ini.
Kami boleh nampak ada satu luka tembakan di kepala.
Tempat ini tak boleh dilihat dari lebuh raya.
Ada kemungkinan besar jika kami tak terima maklumat itu
dan datang ke sini,
kami hanya akan temuinya selepas mata air itu cair
apabila kawasan ini menjadi lebih popular dengan orang.
Nampaknya sesiapa yang buat begini terhadap Jimmy
cuba sembunyikan badannya dan tidak ingin membantunya.
SEJURUS SELEPAS SIASATAN HOMISID BERMULA,
TJ MENJADI SUSPEK UTAMA
DIA DITAHAN KERANA DISYAKI MEMBUNUH DAN DISOAL OLEH PENYIASAT
RAKAMAN POLIS
Apa yang saya buat?
Awak menipu.
Saya tak… Apa yang saya buat?
Awak bunuh seseorang.
Tidak…
Saya tak berani bunuh orang. Awak serius?
Saya sangat serius.
WALAUPUN AWALNYA DIA MENDAKWA DIA TIDAK TAHU TENTANG KEMATIAN JIMMY,
TJ AKHIRNYA MENGAKU MELEPASKAN TEMBAKAN YANG MEMBAWA MAUT ITU
Peristiwa itu kemalangan.
Peristiwa itu tak sepatutnya berlaku begitu.
Sebaik saja saya tarik pencekahnya, tembakan terlepas.
Saya nampak Jimmy jatuh.
Hal itu menakutkan saya.
PADA 22 FEBRUARI 2018, THOMAS "TJ" SCHIFFERNS
DITUDUH ATAS HOMISID YANG DISENGAJAKAN
Sebenarnya, saya tak tahu perkara yang berlaku hari itu.
Hanya TJ dan Jimmy tahu peristiwa hari itu.
Saya tak nak buat spekulasi.
Saya tahu mereka habiskan banyak masa bersama,
bermain dengan pistol dan minum. Itu tak selamat.
Nama saya Suzanne Russell dan saya ibu mentua TJ.
Kenapa TJ nak bunuh Jimmy?
Dia sayang Jimmy.
Dia selalu kata, "Saya sayang Jimmy." Jimmy kawannya, kawan baiknya.
Saya jumpa mereka mungkin seminggu sebelum peristiwa ini berlaku.
Semua orang gembira, ketawa dan bergaul dengan baik.
POLIS MENDAKWA BAHAWA KEGAGALAN TJ UNTUK MELAPORKAN KEMATIAN JIMMY
MENANDAKAN TINDAKAN ITU DISENGAJAKAN
Orang yang berfikiran waras mungkin akan hubungi 911
jika mereka tembak seseorang secara tak sengaja.
Tapi TJ sangat ketakutan.
Tiada siapa di Red Lodge suka TJ.
Jadi, saya rasa
walaupun hal itu kemalangan, tiada siapa akan percayai dia.
Saya rasa dia akan lari ketakutan
sebab dia tak waras ketika itu.
Saya boleh faham sebab dia buat begitu.
Saya tak mewajarkannya, tapi saya faham sebab dia akan buat begitu.
TJ ada banyak isu semasa membesar.
Saya tak mahu ceritakan kehidupan peribadinya,
tapi dia didera dari pelbagai segi.
Hidupnya susah.
BAS SEKOLAH
KAWASAN SEKOLAH #1 RED LODGE
Dia sentimental, dia menangis semasa tonton filem.
Dia lemah lembut dan baik.
EMPORIUM GULA-GULA MONTANA
Jika kes ini dibicarakan,
saya tak rasa TJ berpeluang
kerana komuniti ini kecil dan dia dianggap sebagai orang jahat.
Tiada siapa pedulikan TJ.
KAFE
Dahulu, Jimmy disayangi dalam komuniti ini.
Selepas itu, mereka fikir dia cuma jahat.
SELEPAS TJ DITANGKAP, HUBUNGAN DIA
DENGAN ANAK PEREMPUAN SUZANNE, SHILO RENGGANG
Orang tahu saya ibu mentua TJ dan saya terus berhubung dengan TJ.
Orang kata, "Awak cakap dengan dia? Kenapa awak cakap dengan dia? "
Saya kata, "Kenapa saya tak boleh cakap dengan dia?"
Siapa lagi yang dia ada? Saya saja yang dia ada sekarang.
Nama saya Dave Beuscher.
Saya pemilik AY Supply di Red Lodge, Montana.
Ramai lelaki datang dan tolong saya,
lelaki yang papa kedana.
Orang yang kelaparan datang dan perlukan kerja.
TJ perlukan kerja dan gagal mencari kerja.
BEKAS MAJIKAN TJ
Semuanya berjalan lancar pada mulanya.
Memandangkan TJ bekerja untuk saya,
saya benarkan TJ dan isterinya, Shilo
tinggal di rumah yang saya miliki sejauh enam batu di sana.
Saya abaikan hakikat bahawa kadangkala mereka tak dapat bayar sewa.
Jim ialah jiran yang tinggal berdekatan.
Dia seorang yang baik.
Ada beberapa orang lelaki melepak.
TJ dan Jim saling bertemu di sini
dan menjadi kawan.
Tapi seorang lagi lelaki di kedai ini kata
hubungan itu seperti mencampurkan gasolin dan api.
Saya rasa dia tak anggap TJ baik.
SEMASA SIASATAN HOMISID ITU,
POLIS MENYATAKAN BAHAWA JIMMY
MENYIMPAN 8,000 DOLAR DI SEBUAH PETI KESELAMATAN DI RUMAH TJ
BERIKUTAN PENANGKAPAN TJ, POLIS MENEMUKAN
PETI KESELAMATAN JIMMY YANG SUDAH TERBUKA DAN KOSONG
POLIS KEMUDIAN MENEMUKAN WANG TUNAI SEBANYAK 1,500 DOLAR
DI ANTARA HARTA BENDA TJ DI SEBUAH RUMAH KAWAN
Saya dan Shilo sudah berkahwin secara tidak rasmi
kerana kami dah lama hidup bersama.
Untuk sekian lama, saya tonton iklan barang kemas atau seumpamanya
dan saya selalu mahu belikan dia cincin kahwin sebenar.
Jadi, saya minta majikan saya, Dave di AY Supply,
berikan saya sedikit wang untuk beli cincin untuk dia,
Akhirnya dia pinjamkan saya duit.
Saya tak tahu berapa banyak. Mungkin beberapa ribu.
Hal ini berlaku beberapa hari sebelum semua ini berlaku.
Gila.
Saya tak pernah pinjamkan dia dua ribu dolar.
Bukan dalam pengetahuan saya.
Tentu sekali bukan beberapa hari sebelum jenayah ini berlaku.
TJ tak pernah jumpa saya, beritahu saya cerita sedih
dan kata, "Saya perlu belikan Shilo barang kemas yang cantik, satu cincin."
Dia tak pernah cakap begitu kepada saya.
Perkara itu tak berlaku. Dia tak pinjam 2,000 dolar daripada saya.
Aduhai, saya takkan amanahkan TJ dengan duit itu.
Saya cukup kenal dia hingga saya tak perlu berikan dia duit
untuk beli cincin atau apa saja untuk isterinya.
MAHKAMAH CARBON COUNTY
SYERIF
WALAUPUN DIA MENGAKU MENEMBAK JIMMY,
TJ SENTIASA MENDAKWA
BAHAWA TEMBAKAN ITU TIDAK SENGAJA DILEPASKAN
Saya ingat lagi saya pusingkannya
dan ibu jari saya terpegang pencekahnya.
Apabila pistol itu mula kembali,
naluri pertama saya ialah menolak jari saya ke bawah dan tembakan terlepas.
Bunyinya yang sangat kuat menakutkan saya.
Saya ingat lagi saya nampak Jim jatuh ke tanah.
Ketika itu, saya cuma… Saya tak…
Saya rasa ketika itu saya tak faham perkara yang baru berlaku
sebab saya tak sangka tembakan itu terlepas begitu saja.
Adakah saya bersalah kerana membunuh seseorang?
Ya, sudah tentu. Saya bersalah.
Adakah saya bersalah
atas homisid yang disengajakan kerana sengaja bunuh seseorang
dan merancang membunuh kawan baik saya? Tidak.
SYERIF MCQUILLAN
Perkara yang TJ cakap cuma mengarut.
Saya tak tahu sebab TJ enggan mengaku
tentang perkara yang berlaku hari itu.
BUKTI PEMILIK: MCGREGOR, JAMES EDWARD
Jadi, ini senjata pembunuhannya.
Benda yang anda nampak ialah pistol 0.357.
Revolver King Cobra.
Pistol ini agak berat.
Kemudian TJ kata, semasa dia memusingkannya dengan jarinya,
dia tarik pencekah ini dengan tak sengaja.
Seperti yang anda boleh lihat, tekanan diperlukan untuk menariknya.
Usaha diperlukan untuk melakukannya.
Pada masa yang sama, tarik picu.
Membuat begini sekarang bukan sesuatu yang anda sengaja buat.
Tindakan itu disengajakan. Jimmy kebetulan ada di depannya.
Jika anda lihat gambar autopsi, ia boleh menunjukkan trajektori peluru.
Tembakannya lurus. Peluru itu dilepaskan pada tahap yang sama dengannya,
masuk dan keluar kepalanya dalam garisan itu.
Jadi, saya tak percayakan TJ dan saya tak rasa
perkara yang dia katakan itu boleh berlaku.
SYERIF MONTANA MENYOKONG HAK PINDAAN KEDUA
SELAMA LEBIH DARIPADA SETAHUN
SELEPAS PENANGKAPANNYA, TJ MENGEKALKAN KETIDAKBERSALAHANNYA
LAPAN MINGGU SEBELUM PENJATUHAN HUKUMANNYA YANG DIJADUALKAN,
DIA BERSETUJU MEMBUAT RUNDINGAN PENGAKUAN BERSALAH
MAHKAMAH
PEGUAM CARBON COUNTY
Kes ini kes yang kukuh sejak awal lagi.
Sudah tentu kami bersedia untuk dibicarakan
apabila kami tahu dia bersedia untuk ubah pengakuannya.
MAHKAMAH
Apa yang seseorang buat
jika mereka tak sengaja tembak kepala kawan mereka?
Hubungi penguatkuasaan undang-undang atau bantuan perubatan?
Atau ambil wangnya?
Heret badannya ke anak sungai supaya ia sukar ditemukan?
Perkara yang dia buat tak konsisten
dengan sebarang kerisauan bagi kesejahteraan kawannya.
LAMBANG AGUNG NEGERI MONTANA
Saya Alex Nixon.
Saya peguam Carbon County di Red Lodge, Montana.
Sukar untuk percaya yang kes ini bukan homisid
dan kami yakin kami boleh buat sabitan.
Kami dapat pengakuan sebenar tentang kejadian malam itu.
ANTARA MAKLUMAT PENTING BAGI KES ITU YANG DIDAPATKAN OLEH NIXON
IALAH KENYATAAN BERTANDATANGAN DARIPADA SALAH SATU KAWAN LAMA TJ, KRISTEN
DALAM KENYATAANNYA, DIA MENDEDAHKAN BAHAWA TJ MENGAKU MEMBUNUH JIMMY
TJ beritahu Kristen yang dia bunuh lelaki itu
sebab dia gelandangan dan biadab.
DIA KATA, 'SAYA BUAT SALAH. SAYA BUNUH SESEORANG.'
Dia kata Jimmy merayu demi nyawanya.
DIA MENGACUKAN PISTOL PADA KEPALA LELAKI ITU
DAN DIA MERAYU DEMI NYAWANYA
DIA BERKATA MATANYA TERJOJOL
Dia kata TJ menggambarkan dia mengheret mayat itu
ke tempat ia sukar ditemukan.
Kenyataan itu penting
kerana kami ada gambaran seseorang yang tiada kekesalan atau rasa simpati
kerana dia baru saja bunuh kawan baiknya.
Dia marah dan rasa seolah-olah dia mangsa
dan dia tidak dihormati.
Dia tak dihargai baik-baik.
Apa yang anda dengar
ialah seseorang yang menggambarkan homisid yang kejam dan dahsyat.
Kisah itu bukan pembunuhan tak sengaja.
LAMBANG AGUNG NEGERI MONTANA
Mereka buat saya kedengaran jahat.
Mereka cuba kata saya paksa Jim
dan acukan pistol pada belakang kepalanya. Kemudian, saya tembak dia,
yang langsung tak benar.
MAHKAMAH
Setelah mendengar kata-katanya, nampaknya TJ
cuba mengatakan yang naratif Jimmy melutut
dicipta oleh penyiasat,
apabila sebenarnya, dia yang perlu disalahkan bagi kisah itu.
Itulah kisah yang dia beritahu Kristen.
Saya tak tahu pendorong terakhir TJ untuk bunuh Jimmy.
Yang paling penting, tak syak lagi TJ bunuh Jimmy.
Anda cuma perlu pilih cerita yang anda ingin percaya.
Pada penghujung hari, TJ mahu anda percaya dia bukan pembunuh,
dia cuma kawan yang teruk.
EMPAT BULAN SELEPAS TEMU BUAL PERTAMANYA,
TJ BERSETUJU UNTUK MENJAWAB SOALAN LANJUT
Saya tak tahu cara… Saya tak tahu cara pertahankan diri lagi.
Saya tak tahu nak cakap apa untuk yakinkan orang.
Kalaulah saya tutup mulut, nafikan semuanya dan tipu,
mungkin saya takkan duduk di sini hari ini.
Ya, saya tak jumpa polis pada mulanya. Saya takut.
Saya baru bunuh seseorang.
Cuba fahami situasi saya dalam masa 30 saat itu. Dua saat.
Pecahan sesaat itu mengubah haluan hidup ramai orang.
Saya faham sebab ramai orang tak percayakan saya
atau tak percayakan kata-kata saya. Saya faham.
Saya tak boleh betulkannya.
Tak mungkin saya boleh betulkannya.
Jadi, ini senjata pembunuhannya.
TJ kata, semasa dia memusingkannya dengan jarinya,
dia tarik pencekah ini dengan tak sengaja.
Tekanan diperlukan.
Pada masa yang sama, tarik picu.
Hal itu bukan sesuatu yang anda sengaja buat. Tindakan itu disengajakan.
Apa-apa sajalah.
Dia kata, "Banyak tekanan diperlukan." Tak banyak tekanan diperlukan.
Saya dah tembak dengan pistol itu beratus kali.
Pistol yang sama.
Saya dan Jimmy selalu menembak.
Agak menarik saat kami lihat syerif itu
tunjuk betapa sukarnya untuk tarik picu itu.
Ya, saya boleh bayangkan.
Saya boleh bayangkan dia berlakon dan cuba…
berlagak seolah-olah menembak dengan pistol itu sangat susah.
Sebab tak susah sangat.
Dia cuba buatnya kedengaran seperti…
"Cuma ada satu cara saja dan inilah cara tembakan itu berlaku."
Itu satu penipuan.
Saya tak peduli apa yang orang fikir.
Saya di sana dan saya tahu apa yang berlaku.
Saya tak pernah sengaja mahu sakiti sesiapa.
Tak pernah dan tak akan. Saya bukan orang sebegitu.
Jadi, semua orang yang mengatakan sebaliknya salah?
Mereka salah.
Mereka penipu.
Saya nak beritahu mereka, "Awak penipu."
Apa yang saya akan rugi? Saya dihukum penjara seumur hidup.
Saya bunuh seorang lelaki. Lelaki itu kawan baik saya.
Saya sangat kesal. Betul.
Tiada kata-kata untuk gambarkan kekesalan saya atas apa yang berlaku.
Terjemahan sari kata oleh Siti Salmi